גאבור טולנאי

גאבור טולנאי (בהונגרית: Tolnai Gábor; קונסנטמיקלוש, 29 בדצמבר 1910 – בודפשט, 17 בפברואר 1990) היה היסטוריון ספרותי, מסאי, יהודי-הונגרי, פרופסור באוניברסיטה, חבר האקדמיה ההונגרית למדעים.

ביוגרפיה 
גאבור טולנאי נולד במשפחה יהודית כבנם של בלה טולנאי (1879–1962), סוחר, ושל אירן שוורץ (1890–1963) הוא סיים את בחינות הבגרות בגימנסיה הקלוויניסטית בבודפשט ולאחר מכן את לימודיו באוניברסיטת פרנץ יוזף בעיר סגד (שמה היום אוניברסיטת סגד) עם תואר בהוראה הונגרית-גרמנית ותואר דוקטור במדעי הרוח; הוא היה תלמידם של שאנדור שיק ושל גדעון מסוי. הוא סיים את לימודיו ב-1933 כמורה כאמור, וכדוקטור במדעי הרוח. הוא היה אחד מהחברים המייסדים של המכללה לאמנות נוער סגד.

בין השנים 1934–1943 היה מתמחה בספרייה הלאומית על שם סצ'ני ולאחר מכן, ככל הנראה, גויס לשירות העבודה (עבודות כפייה לגברים יהודים עבור הצבא ההונגרי). שרד את השואה ומ-1946 עד 1948 היה מנכ"ל הספרייה. בין השנים 1945–1947 עמד בראש לשכת נשיא המוזיאון הלאומי של הונגריה. ב-1946 קיבל הסמכה כפרופסור חבר באוניברסיטת פטר פאזמאני בבודפשט (שמה כיום אוניברסיטת אטווש לוראנד) בתחום חיי הספרות ההונגרית בטרנסילבניה בפקולטה למדעי הרוח. ב-1948 הפך לחבר נספח של האקדמיה ההונגרית למדעים, וב-1962 לחבר מלא מן המניין. בשנים 1948–1949 עמד בראש המחלקה לאוניברסיטאות ולמדע במשרד הדתות והחינוך הציבורי. בשנים 1949–1950 היה שגריר הונגריה ברומא ובשנים 1953–1980 היה ראש המחלקה לתולדות הספרות ההונגרית הישנה באוניברסיטת אטווש לורנד כפרופסור מן המניין.

הוא ערך את סדרת הספרים ששמה "מאות של הונגריה", "זיכרונות פרוזה הונגריים עתיקים", "מלומדים הונגרים מהעבר" בשנים 1953–1959 ערך את כתב העת להיסטוריה של הספרות "פרסומים בתולדות הספרות", ובשנים 1957–1962 ערך את כתב העת "בן זמנינו". משנת 1965 ערך את כתב העת לתולדות הספרות בלועזית של האקדמיה ההונגרית למדעים, Acta Litteraria Academiae Scientiarum Hungaricae. בשנים 1952–1973 כיהן כמזכיר ולאחר מכן כנשיא של ועדת ההסמכה המדעית של האקדמיה ההונגרית למדעים.

חברות באגודה ספרותית 
 אגודת דוגוניץ'

כתביו 
בשפת המקור:

בתרגום לעברית:

פרסים והוקרה 

 פרס באומגרטן (1940)

 צלב הקצין של מסדר ההצטיינות של הרפובליקה של הונגריה (1948)
 מסדר הצטיינות לעבודה (1955)
 פרס אטילה יוז'ף (1960)
 מדליית מסדר הצטיינות העבודה דרגת זהב (1970)
 מדליית הזהב של האקדמיב (1980)
 מסדר הדגל של הרפובליקה העממית ההונגרית (1981)

לקריאה נוספת 
 מי זה מי בספרות ההונגרית? ספרי מאגר 
 מי זה מי בספרות ההונגרית? Könyvkuckó Kiadó, בודפשט, 1999 
 סופרים הונגרים בני זמננו
 Aureum Thuribulum. מחתות זהב, שנים עשר הרהורי האדיבות על כתביו המפורסמים של גאבור טולנאי ... ; המכללה ההונגרית לאמנויות שימושיות, בודפשט, 1983

הערות שוליים 

סופרים יהודים הונגרים
היסטוריוני ספרות יהודים הונגרים
יהודים חברי האקדמיה ההונגרית למדעים
בוגרי אוניברסיטת סגד
יהודים זוכי פרס באומגרטן
יהודים זוכי פרס אטילה יוז'ף
מסאים יהודים
מסאים הונגרים
ניצולי השואה
בודפשט: אישים
חברי אגודת דוגוניץ'
הונגרים שנולדו ב-1910
הונגרים שנפטרו ב-1990